În vară a făcut transferurile de 376 milioane de euro și au apărut și rezultatele. O echipă din primul eșalon a stabilit un record mondial de 28 de victorii consecutive. Ce formație a reușit această performanță.
Echipa din primul eșalon a doborât precedentul record de 27 de victorii consecutive, stabilit în sezonul 2016-17 de formația galeză The New Saints. Atunci, TNS depăşise seria de 26 de victorii consecutive a lui Ajax Amsterdam, un record care a rezistat timp de 44 de ani.
O altă formație a reușit să rescrie istoria și să înregistreze un record mondial de victorii. Este vorba de trupa antrenată de Jorge Jesus, Al-Hilal, care a reușit cea mai lungă serie de victorii, 28, după succesul din deplasare cu Al-Ittihad, scor 2-0, din sferturile Ligii Campionilor Asiei.
Este cu adevărat o performanţă incredibilă şi vreau să le mulţumesc tuturor celor de la club pentru rolul lor în acest record de victorii. Aşa cum am spus în toată această perioadă, însă, recordurile nu contează la fel de mult ca trofeele.
Depinde de toată lumea de la Al Hilal să se asigure că încheiem sezonul campioni ai Arabiei Saudite şi că ne atingem obiectivele în competițiile de cupă. Doar atunci vom putea sărbători cu adevărat", a declarat tehnicianul Jesus.
Vara trecută, șeicii de la Al-Hilal au făcut transferuri în valoare de 376 de milioane de euro. Doar Chelsea a cheltuit atunci mai mulți bani. Saudiții au semnat cu jucători precum Neymar (32 de ani), Kalidou Koulibaly (32 de ani), Sergej Milinkovic-Savic (29 de ani), Ruben Neves (27 de ani), Malcom (27 de ani) sau Aleksandar Mitrovic (29 de ani).
Al-Hilal este calificată în semifinalele Ligii Campionilor Asiei, acolo unde se va duela cu Al-Ain, formația care i-a eliminat pe Cristiano Ronaldo & Al Nassr, după loviturile de departajare.
Echipa lui Jorge Jesus este liderul campionatului saudit cu 65 de puncte, cu 12 puncte în faţa echipei lui Cristiano Ronaldo, Al-Nassr, care a fost eliminată luni din Liga Campionilor Asiei după o înfrângere la lovituri de departajare în faţa lui Al-Ain.
Starul echipei, Neymar, s-a accidentat grav în luna octombrie, la naționala Braziliei, unde a suferit o ruptură a ligamentului încrucișat anterior și a meniscului. Fotbalistul s-a operat la începutul lunii noiembrie, iar recuperarea este una de durată. El a jucat doar cinci meciuri pentru Al-Hilal, având un gol și trei assist-uri.